wickkiey/tamil-wikipedia-markdown huggingface dataset:
# செம்பழுப்புத் தலைப்பஞ்சுருட்டான்


**செம்பழுப்புத் தலைப்பஞ்சுருட்டான்** (*Chestnut-headed Bee-eater*, *Merops leschenaulti*) என்பது மரங்களை அண்டி வாழும், பூச்சிகளை உண்ணும் பஞ்சுருட்டான் பறவையாகும். இது இந்திய உபகண்டம் மற்றும் அதனை அண்டிய பகுதிகளில் குறிப்பாக இந்தியாவிலிருந்து தென்கிழக்காசியா வரையான பகுதிகளை வாழ்விடமாகக் கொண்டுள்ளது.  

இவ்வினங்கள் ஏனைய பஞ்சுருட்டான்கள் போன்று பிரகாசமாக நிறத்தைக் கொண்ட மெலிதான வடிவம் கொண்ட பறவையாகும். பச்சை நிறத்தை அதிகம் கொண்டும் நீல நிறத்தை பின்பகுதியிலும் வாயிற்றின் கீழ்ப்புறத்திலும் கொண்டும் காணப்படும். அதன் முகமும் தொண்டையும் மஞ்சலுடன் கருப்புக் கோடுகளுடனும் தலையுச்சி மற்றும் பிடறி ஆகிய பகுதிகள் உயர் செந்தவிட்டு நிறத்திலும் காணப்படும். மெல்லிய வளைந்த சொண்டு கருப்பு நிறமாகவிருக்கும். இருபால் பறவைகளும் ஒரே தோற்றத்தில் இருப்பினும், இள வயது பறவைகள் மங்கலான நிறத்தைக் கொண்டு காணப்படும்.  

இவை 18-20செமீ நீளமுடையவை. இப்பறவைகள் அதிகமாக மலைப்பிரதேசங்களில் மட்டுமே காணப்படுகிறது.  

## விளக்கம்
செம்பழுப்புத் தலைப்பஞ்சுருட்டான் பறவையானது கொண்டைக்குருவியை விடச் சற்றுச் சிறியதாக சுமார் 18–20 செ. மீ நீளம் இருக்கும். இதன் அலகு கறுப்பாகவும், விழிப்படலம் ஆழ்ந்த சிவப்பாகவும், கால்கள் நல்ல கறுப்பாகவும் இருக்கும். தலையும் மேல் முதுகும் செம்பழுப்பு நிறத்திலும், எஞ்சிய உடலின் மேற்பகுதிகள் புல் பச்சை நிறத்திலும் இருக்கும். மோவாயும் தொண்டையும் மஞ்சள் நிறத்தில் இருக்கும். மேல் மார்பில் ஒரு செம்பழுப்பு வளையம் காணப்படும். உடலின் பிற கீழ்ப்பகுதிகள் நீலங் கலந்த பச்சை நிறத்தில் இருக்கும்.  

## நடத்தை
இவை அயன அயல் மண்டல அடர்ந்த காடுகளில், பெரும்பாலும் தண்ணீருக்கு அருகில் இனப்பெருக்கம் செய்கின்றன. இவை மலைப்பகுதிகளிலும் 1000 மீட்டர் வரை காணப்படுகின்றன. இரவில் கூட்டமாக இலைகளடர்ந்த மரங்களில் தங்குகின்றன. இவை தேனீக்கள், குளவிகள் போன்ற பூச்சிகளை பறந்தபடி பிடித்து உணவாக கொள்கின்றன.  

இனப்பெருக்க காலத்தில் கூட்டமாக மண் திட்டுகளிலும், மணல் திட்டுகளிலும் காட்டாறுகளை ஒட்டி நீளமான சுரங்கத்தைக் குடைந்து அதில் கூடு அமைக்கின்றன. அதில் ஐந்து முதல் ஆறு வரையிலான வெண்மையான முட்டைகளை இடுகின்றன. ஆண் பெண் பறவைகள் இணைந்து முட்டையைப் பார்த்துக் கொள்கின்றன.  


## வெளியிணைப்புகள்

- Oriental Bird Images: *chestnut-headed bee-eater* Selected images
- Xeno-canto: *chestnut-headed bee-eater* Sound recordings
# பழுப்பு ஈப்பிடிப்பான்


**பழுப்பு ஈப்பிடிப்பான்** (*Muscicapa dauurica*) என்பது பாசரிபாம்சு வரிசையிலுள்ள *முசிகாபிடே* குடும்பத்திலுள்ள ஒரு சிறிய ஈப்பிடிப்பான். ஜப்பான், மங்கோலியா, கிழக்கு சைபீரியா, இமயமலைப் பிரதேசங்களில் இனப்பெருக்கம் செய்வதும் இந்தியாவில் கேரளாவில் பெருமளவும் தமிழ்நாடு, கருநாடகம், ராஜஸ்தான் ஆகிய மாநிலங்களில் கூடமைப்பதும் பதிவு செய்யப்பட்டுள்ளன.
# மலை உழவாரன்



**மலை உழவாரன்** (Alpine Swift, *Tachymarptis melba*) என்பது உழவாரன் இனப் பறவைகளில் ஒன்றாகும். இவை சிறிய கால்களை உடையன. இதன் மூலம் செங்குத்தான பரப்புக்களை பற்றிப் பிடிக்கின்றன. இதன் அறிவியற் பெயர் புராதன கிரேக்கப் பெயரான "απους" (*apous*) என்பதிலிருந்த உருவாகியது. இதன் அர்த்தம் "கால்கள் அற்று" என்பதாகும். இவை ஒருபோதும் தரையில் விருப்பத்தோடு தங்குவதில்லை.  

## வலசை போதல்
இந்த வகைப்பறவைகள் கிழக்கு ஐரோப்பா பகுதியில் அதிகமாக காணப்படுகின்றன. இவை தொடர்ந்து 200 நாட்கள் அதாவது ஆறு மாதங்கள் தரைப்பகுதிக்கு வராமல் பறந்துள்ளதை கண்டுபிடித்துள்ளார்கள். இவை வாழும் கிழக்கு ஐரோப்பாவிலிருந்து சகாரா பலைவனத்தைக் கடந்து ஆப்பிரிக்கா வரை வலசை சென்றுள்ளன.
# விக்கிப்பீடியா:உங்களுக்குத் தெரியுமா/டிசம்பர் 26, 2012


- முதன் முதலில் **கிறித்துமசு குடில்** (படம்) செய்து காட்சிப்படுத்தியவர் அசிசியின் பிரான்சிசு ஆவார்.
- **வெள்ளணி விழா** என்பது சங்க காலம் தொட்டே வழங்கி வரும் தமிழ் மன்னர்களின் முடிசூட்டு விழாவாகும்.
- புதிய **ஆங்கில நெடுங்கணக்கு** என்பது 26 எழுத்துக்களையும் இரண்டு கூட்டெழுத்துக்களையும் (*Æ* மற்றும் *Œ*) கொண்ட இலத்தீன் நெடுங்கணக்கு ஆகும்.
- சுவசுத்திக்காச் சின்னமானது ஒழுங்கற்ற **இருபதுகோணி**யின் வடிவில் அமைந்துள்ளது.
- உலகின் மிக நீளமான 3,911 மீற்றர் (12,831 அடி) உடைய தொங்கு பாலமான **அகாசி கைக்ஜோ**, யப்பான் நாட்டில் உள்ளது.
# எஸ். அர்சியா

**எஸ். அர்ஷியா** (பிறப்பு: ஏப்ரல் 14, 1959 இறப்பு: ஏப்ரல் 7,2018) ஒரு தமிழக எழுத்தாளர். மதுரை இசுமாயில்புரத்தில் பிறந்த இவரது இயற்பெயர் சையத் உசேன் பாஷா. பொருளியல் முதுகலைப் பட்டதாரியான இவர் தராசு வார இதழில் செய்தியாளராகப் பணியாற்றினார். பின்னர் புதிய காற்று எனும் இலக்கிய இதழுக்குப் பொறுப்பாசிரியராகப் பணியாற்றினார். கணையாழி, செம்மலர், தாமரை போன்ற இதழ்களில் நாற்பதுக்கும் மேற்பட்ட சிறுகதைகளை எழுதியிருக்கும் இவர் ஆனந்த விகடன், குமுதம் கல்கி, அமுதசுரபி ஆகிய இதழ்கள் நடத்திய சிறுகதைப் போட்டியில் பரிசுகளைப் பெற்றிருக்கிறார். இவர் எழுதிய *"ஏழரைப்பங்காளி வகையறா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் புதினம் வகைப்பாட்டில் பரிசு பெற்றிருக்கிறது. 2010ஆம் ஆண்டிற்கான அழகிய நாயகி அம்மாள் விருதும் இந்தப்புதினத்துக்கு வழங்கப்பட்டது. இவரது இரண்டாவது நாவலான பொய்கைக்கரைப்பட்டி மதுரையின் சமகால அரசியலும் பெருவணிகமான ரியல் எஸ்டேட் தொழிலும் கைகோர்க்கும்புள்ளிப்பற்றிப் பேசும் முக்கிய நாவலாகும். அப்பாஸ்பாய்தோப்பு மதுரை வைகைதென்கரையில் உள்ள மக்களின் வாழ்க்கையைப் பிரதிபலிக்கும் நாவல். கரும்பலகை நாவல் அரசுப்பள்ளி ஆசிரியர்களின் பிரச்சனைகளை பேசும் நல்லதொரு நாவலாகும்.  

## படைப்புகளின் பட்டியல்

### புதினங்கள்
- ஏழரைப் பங்காளி வகையறா
- பொய்கைகரைப்பட்டி
- அப்பாஸ்பாய் தோப்பு
- கரும்பலகை
- அதிகாரம்
- சொட்டாங்கல்
- நவம்பர் 8, 2016

### சிறுகதைத் தொகுப்புகள்
- கபரஸ்தான் கதவு
- மரணத்தில் மிதக்கும் சொற்கள்
- 
- **மொழிபெயர்ப்புகள்**
நிழலற்ற பெருவெளி  

திப்பு சுல்தான்  

பாலஸ்தீன்  

மதுரை நாயக்கர் வரலாறு  

பாலைவனப்பூ  

கோமகட்டுமாரு  

**கட்டுரைகள்**  

சரித்திரப் பிழைகள்  

## ஆதாரம்
# விக்கிப்பீடியா:உங்களுக்குத் தெரியுமா/சனவரி 2, 2013


- **எரிக்சன் உலகம்** (படம்) உலகிலுள்ள மிகப்பெரிய அரைக்கோள கட்டிடம் ஆகும்.
- புகழ்பெற்ற போர்ச்சுகீசிய நாடுகாண்பயணியான **வாஸ்கோ ட காமா**வின் கல்லறை கொச்சி புனித பிரான்சிசு தேவாலயத்தில் உள்ளது.
- **செ. நாகலிங்கம்** இலங்கையின் உச்ச நீதிமன்றத்துக்கு நியமிக்கப்பட்ட முதலாவது தமிழரும், பதில் மகாதேசாதிபதியாகக் கடமையாற்றிய முதலாவது இலங்கையரும் ஆவார்.
- **மாறவர்மன் குலசேகர பாண்டியன்** (கி.பி 1268 - கி.பி 1311) ஆட்சியில் பாண்டிநாடு உலகெங்கும் இல்லாத அளவுக்கு சிறப்பான நாடாக இருந்ததாக மார்க்கோ போலோ என்னும் இத்தாலிய வணிகர் குறிப்பிடுகிறார்.
- உலகில் இதுவரை 14 குவளைகளே காணப்படும் **எட்விக் கண்ணாடிக் குவளை** (Hedwig glass) சிலேசிய இளவரசியான புனித எட்விக்கின் (1174–1245) பெயரைத் தழுவிப் பெயரிடப்பட்டது.
# பாவண்ணன் (1988)

**பாவண்ணன்** எனும் பாஸ்கரன் (பிறப்பு: அக்டோபர் 20, 1988) என்பவர் ஒரு தமிழக எழுத்தாளர். இதுவரை 13 சிறுகதைத் தொகுதிகள், 3 நாவல்கள், 3 குறுநாவல்கள், கட்டுரைத் தொகுப்பு, மொழிபெயர்ப்பு நூல்கள் உட்பட பல நூல்களை எழுதியுள்ளார். நாவலுக்காக தமிழ்நாடு அரசின் விருதினையும், சிறுகதைக்காக இலக்கியச் சிந்தனைப் பரிசையும், சிறந்த மொழிபெயர்ப்புக்காகச் சாகித்ய அகாதமி விருதினையும் பெற்றுள்ளார். இவர் எழுதிய *"பச்சைக்கிளியே பறந்து வா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சிறுவர் இலக்கியம் வகைப்பாட்டில் பரிசு பெற்றிருக்கிறது.  

## ஆதாரம்
# வீரசிங்காதன புராணம்

**வீரசிங்காதன புராணம்** என்னும் பெயரில் இரண்டு நூல்கள் உள்ளன.  

வீரசிங்காதனப் புராணம் என்னும் நூல் சிவப்பிரகாசருடைய தம்பி வேலைய சுவாமிகளாலும், பின்னர் கோட்டூர் உமைபாக தேவராலும் பாடப்பட்டது. வேலைய சுவாமிகள் 387 பாடல்கள் பாடினார். இவர் 1719-ல் காலமானார். பின்னர் உமைபாக தேவர் மேலும் 488 பாடல்கள் பாடி நூலை நிறைவுசெய்தார். தக்கயாகப் பரணி நூல் தோன்றிய முறைமை பற்றி இதில் கூறப்படும் கதை முழுவதும் கற்பனை.  

மற்றொன்று உமாபதி சிவாசாரியர் எழுதினார் எனவும் தெரியவருகிறது. இது பற்றிய வேறு செய்தி ஏதும் கிடைக்கவில்லை.
# கன்னம் தூக்கல்

**கன்னம் தூக்கல்** என்பது சங்ககாலத்தில் வேலன் குறி சொல்லப் பயன்படுத்தும் ஓர் உத்தி. இது பற்றிச் சில சங்கப்பாடல்கள் கூறுகின்றன. வேலன் என்பவன் முருகன் பெயரால் சாமியாடிக் குறி சொல்பவன். இவன் குறி சொல்லக் கழங்குக் காய்களையும், கன்னம் என்னும் கோலையும் பயன்படுத்துவான். கன்னக்கோலுக்குப் பொன் பூண் கட்டப்பட்டிருக்கும். இதனைக் குறி சொல்லப்படுபவர் உடம்பின்மேல் தூக்கி ஆடச்செய்வான். இதற்குக் கன்னம் தூக்கல் என்று பெயர். அது ஆடுவதை வைத்துக்கொண்டு குறி சொல்லுவான். எப்படியும் அவன் குறிசொல்லப்படுபவர் மேல் முருகு ஏறிக்கொண்டிருக்கிறான் எனச் சொல்வதாகவே முடியும். இது ஒரு மாய விளையாட்டு.  
## அடிக்குறிப்பு
# தேவி காலோத்தரம்

**தேவி காலோத்தரம்** 14ஆம் நூற்றாண்டில் காலோத்தர ஆசிரியரால் எழுதப்பட்ட இரண்டு நூல்களில் ஒன்று. வடமொழியில் உள்ள ‘தேவி காலோத்தர ஆகமம்’ 85 சுலோகங்களும், விருத்தியுரையும் கொண்டது. தமிழ்நூல் **தேவி காலோத்தரம்** இதே பெயர் கொண்ட வடநூலின் மொழிபெயர்ப்பு. இதனைச் சிவாகமங்களின் சாரம் என்பர். சிவன் இதனைப் பார்வதிக்குச் சொன்னதாக நூல் வளர்கிறது. வடமொழி நூல் 85 சுலோகங்களும் விருத்தியுரையும் கொண்டது. ஞானம், ஞானசாரம் என்னும் இரண்டு பகுதிகளைக் கொண்டது. வடமொழி நூல் 'தேவி காலோத்தரம்' 'சுருதி சூக்தி மாலை' என்னும் பெயருடன் தமிழில் எழுதப்பட்ட உரையுடன் வெளிவந்துள்ளது.  

பதமுத்தி, பரமுத்தி எனச் சிவபதவியை இரண்டாகக் காண்பது வழக்கம். இவற்றில் பரமுத்தி என்பது மேலான முத்தி. இது மீண்டும் பிறக்காமல் இருக்கும் முத்தி.  

இதனை அடைவதற்குரிய ஆன்மப் பயிற்சி இந்த நூலில் கூறப்படுகிறது.  

இந்த நூலுக்குப் சில உரைநூல்கள் வெளிவந்துள்ளன.  

இதன் வடமொழி நூலின் ஞானசார விசாரப்படலம் 85 சுலோகங்களுக்கும் மொழிபெயர்ப்பாக 85 வெண்பாக்கள் இரமணரிசியால் தமிழில் எழுதப்பட்டு வெளிவந்துள்ளது.  

காலோத்தர ஆசிரியர் காலத்துக்கு முன்பே மற்றொரு தமிழ் மொழிபெயர்ப்பு நூல் தமிழில் இருந்திருக்கிறது. இது 73 விருத்தப் பாடல்களால் ஆனது. <ref>1848-ல் இதன் பதிப்பு வெளிவந்துள்ளது.  

## அடிக்குறிப்பு
# வார்ப்புரு:அறிவியல்

}  

| list1name = Overview  
| list1title = மேலோட்டம்  
| list1 =  
- வரலாறு
- இலக்கியம்
- மெய்யியல்
- அறிவியல் அறிவு வழி
- அறிவியலாளர்

| list2name = Branches  
| list2title = கிளைகள்  
| list2 =  
- முறைசார்
- இயற்கை
  - இயற்பியல் அறிவியல்
  - வாழ்க்கை
- சமூகம்
- பயன்பாட்டு
  - பொறியியல்
  - மருத்துவம்
- பல்துறைமை

| list3name = Society  
| list3title = சமூகம்  
| list3 =  
- தொடர்பாடல்
- கல்வி
- நிதிநல்கை
- போலி அறிவியல்
- சமூகவியல்

| belowclass = hlist  
| below =  
- 
- 

}}<noinclude>  

</noinclude>
# எஸ். பி. சொக்கலிங்கம்


**எஸ். பி. சொக்கலிங்கம்** ஒரு தமிழக எழுத்தாளர். சென்னை உயர்நீதி மன்றத்தில் வழக்கறிஞராகப் பணியாற்றி வருகிறார். அறிவுசார் சொத்துரிமை தொடர்பான வழக்குகளில் கவனம் செலுத்தி வருகிறார். சொத்துரிமை தொடர்பான கருத்தரங்குகளில் விரிவுரையாற்றுவதோடு கட்டுரைகளும் எழுதி வருகிறார். இவர் எழுதிய *"காப்புரிமை"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சட்டவியல் வகைப்பாட்டில் பரிசு பெற்றிருக்கிறது.  

திரு எஸ். பி. சொக்கலிங்கம் எழுதிய பிற புத்தகங்கள்  
1) மதுரை சுல்தாங்கள் - கிழக்கு பதிப்பகம் வெளியீடு  
2) பிரபல் கொலை வழக்குகள் - கிழக்கு பதிப்பகம் வெளியீடு  
3) நரேந்திர மோடி - வாழ்க்கை வரலாறு - சிக்ஸ்த் சென்ஸ் வெளியீடு
# மா. பா. குருசாமி

**மா. பா. குருசாமி** (பிறப்பு: ஜனவரி 15, 1936) என்பவர் ஒரு தமிழக எழுத்தாளர். விருதுநகர் மாவட்டம், பாறைப்பட்டி எனும் ஊரில் பிறந்த இவர் தற்போது திண்டுக்கல்லில் வசித்து வருகிறார். இவர் 130க்கும் அதிகமான நூல்களை எழுதியிருக்கிறார். நல்லாசிரியர் விருது, குறள் படைப்புச் செம்மல், தமிழக அரசின் சிறப்பு முதல்வர் விருது உட்பட பல விருதுகளைப் பெற்றிருக்கிறார். இவர் எழுதிய *“அக்கினிக் குஞ்சு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) வகைப்பாட்டிலும், "காந்தியப் பொருளியல்" எனும் நூல் 2009 ஆம் ஆண்டிற்கான சிறந்த நூல்களில் பொருளியல் வகைப்பாட்டிலும் பரிசு பெற்றிருக்கின்றன.  

**குறள் கதைகள்** எனும் இவரின் நூலில் முப்பது திருக்குறள்களை வள்ளுவர் எந்த சூழலில் எழுதினார் என்பது வள்ளுவர் வாழ்வில் நிகழ்ந்த சம்பவங்களாக இடம்பெற்றுள்ளன. வாழ்வியல் நிகழ்வுகளையே வள்ளுவர் குறளாகத் தந்தார் என்ற இவர் கூறுகின்றார்.  

## ஆதாரம்
# கிறிஸ்து பிறப்புக் காலம்

**கிறிஸ்து பிறப்புக் காலம்** அல்லது **கிறிஸ்துமசுக் காலம்** என்பது கிறித்தவ திருச்சபைகளில் கடைப்பிடிக்கப்படுகின்ற திருவழிபாட்டுக் காலங்களுள் ஒன்றாகும். பெறும்பான்மையான கிறிஸ்துவப் பிரிவுகளில் இக்காலம் கிறிஸ்து பிறப்பு பெருவிழாவின் முந்தைய நாளில் துவங்கி திருக்காட்சிப் பெருவிழா வரை உள்ள பன்னிரெண்டு நாட்கள் கொண்டாடப்படுகின்றது. ஆதலால் இக்காலமானது கிறிஸ்துமசு கெரொல்களில் *கிறிஸ்துமசின் பன்னிரெண்டு நாட்கள்* (Twelve Days of Christmas) என அழைக்கப்படுகின்றது.  

1970 முதல் நடைமுறைக்கு வந்த கத்தோலிக்க திருச்சபையின் திருப்பலி புத்தகம் மற்றும் திருப்புகழ் மாலையில் கிறிஸ்து பிறப்பு பெருவிழாவின் முந்தைய நாளிலிருந்து ஆண்டவரின் திருமுழுக்கு விழா முடிய கிறிஸ்து பிறப்புக் காலம் என வரையறுக்கப்பட்டுள்ளது.  

பல சீர்திருத்தத் திருச்சபையினர் இப்பண்ணிரெண்டு நாட்களோடு சேர்த்து திருக்காட்சிப் பெருவிழா முதல் ஆண்டவரைக் காணிக்கையாக அர்ப்பணித்தல் விழா (பெப்ரவரி 2) முடிய 40 நாட்களையும் கிறிஸ்துமசுக் காலமாகக் கொண்டாடுகின்றனர்.  

இக்கலத்தில் கிறித்தவர்கள் தங்களின் வீடுகளையும் ஆலயங்கலையும் கிறிஸ்துமசு மரம், கிறிஸ்துமசு குடில், பெத்லகேமின் விண்மீனைக் குறிக்க அட்டை விண்மீன் முதலியவைகளைக்கொண்டு அலங்கரிப்பர்.
# அகத்தி



**அகத்தி** என்னும் சிறுமரம் தாவரவியலில் (நிலைத்திணை இயலில்) செஸ்பேனியா (Sesbania) இனத்தைச் சேர்ந்ததாகும். இதன் தாவரவியல் பெயர் *செஸ்பேனியா கிராண்டிஃவுளோரா* (Sesbania grandiflora) என்பதாகும். இது கெட்டித்தன்மை இல்லாதது, சுமார் 6. மீட்டரிலிருந்து 10 மீட்டர் வரை வளரக்கூடியது. இதன் இலைகள் 15 முதல் 30 செ.மீ. வரை நீளமுடையவை.  

## தோற்றம், தட்பவெப்பநிலை
இம்மரம் இந்தியாவிலோ தென்ஆசியாவிலோ தோன்றியிருக்க வேண்டும் என்று துறையறிஞர்கள் கருதுகிறார்கள். அகத்தி மரம் பிற மரங்களைப் போல் அதிகம் கிளைகள் கிளைத்து வளருவதில்லை. அகத்தி இலைகள் கூட்டிலைகள் ஆகும். ஒவ்வொரு கூட்டிலையிலும் 40 முதல் 60 இலைகள் வரை இருக்கும். பொதுவாக வெப்பமானதும் அதிக ஈரப்பதம் நிறைந்த இடங்களிலும் வளர்கின்றது.  

## மூலிகை, உணவுப் பயன்பாடு
அகத்திக் கீரையில் 63 வகைச் சத்துகள் இருப்பதாக சித்த மருத்துவம் கூறுகிறது. இம்மரத்தின் பல பகுதிகள் மூலிகையாகப் பயன்படுகின்றன. குறிப்பாக தமிழ்நாடு உட்பட தென்னிந்திய சமையலில் அகத்திக்கீரை மற்றும் அகத்தியின் பூவும் சமைத்து உண்ணப்படுகிறது.  

## அகத்தியின் சிறப்பு
::மருந்திடுதல் போகுங்காண் வன்கிரந்தி - வாய்வாம்  
::திருந்த அசனம் செரிக்கும் - வருந்தச்  
::சகத்திலெழு பித்தமது சாந்தியாம் நாளும்  
::அகத்தியிலை தின்னு மவர்க்கு.  
## அகத்தியில் உள்ள சத்துகள்
அகத்திக் கீரையில் 8.4 விழுக்காடு புரதமும் 1.4 விழுக்காடு கொழுப்பும், 3.1 விழுக்காடு தாது உப்புகளும் இருப்பதாகக் கண்டறிந்துள்ளனர். மேலும் அகத்திக்கீரையில் மாவுச் சத்து, இரும்புச் சத்து, வைட்டமின் (உயிர்ச்சத்து) ஏ ஆகியவையும் உள்ளன.  

## மற்ற நாடுகளில் அகத்தியின் பெயர்
அகத்தி மரப் பூவை (S. grandiflora ) தென்கிழக்கு ஆசிய நாடுகளான லாவோஸ், இந்தோனேசியாவைச் சேர்ந்த சாவா, வியட்நாம், பிலிப்பைன்ஸில் இல்லோக்காஸ் என்னும் இடம் ஆகிய பகுதிகளில் உணவாக உண்கிறார்கள். தாய்லாந்து மொழியில் இப் பூவை *`தோக் கே* (dok khae) என்றும், வியட்நாம் மொழியில் இதனை *சோ தூவா*(so đũa.) என்றும் அழைக்கின்றனர். இந்தோனேசிய மொழியில் இதனை *'`புங்கா துரி* (bunga turi) அல்லது *கெம்பாங் துரி* (kembang turi) என்றும் அழைக்கின்றனர்.  

## அகத்தி பற்றிய பழமொழிகள்

## ஒப்பிட்டறிக
- சீமையகத்தி
# பெத்லகேமின் விண்மீன்

கிறித்தவப் பாரம்பரியப்படி **பெத்லகேமின் விண்மீன்** அல்லது **கிறித்துமசு விண்மீன்** என்பது கிழக்கிலிருந்து வந்த ஞானிகளுக்கு இயேசுவின் பிறப்பை சுட்டிக்காட்டி அவரின் இல்லத்துக்கு வழி காட்டிய விவிலியத்தில் இடம் பெறும் விண்மீனைக் குறிக்கும். இவ்விண்மீன் விவிலியத்தில் **ஆண்டவரின் விண்மீன்** என அழைக்கப்படுகின்றது.  

பல கிறித்தவர்கள் இந்த விண்மீன் மெசியாவின் வருகையின் முன் அடையாளமாகக் காண்கின்றனர். இந்நிகழ்வு ஆண்டவரின் திருக்காட்சி பெருவிழா என பல கிறித்தவப்பிரிவுகளில் கொண்டாடாப்படுகின்றது.  

பல வானியல் அறிஞர்கள் இந்த விண்மீன் மீயொளிர் விண்மீன் வெடிப்பு, வால்வெள்ளி அல்லது வியாழன் மற்றும் சனி கோள்கள் ஒன்றை ஒன்று கடக்கும் நிகழ்வாக இருக்கலாம் என என்னுகின்றனர்.  

## விவிலியத்தில்
இந்த நிகழ்வு மத்தேயு நற்செய்தியில் மட்டுமே இடம் பெறுகின்றது. இதன்படி கிழக்கிலிருந்து ஞானிகள் எருசலேமுக்கு வந்து, ஏரோது அரசனிடம் 'யூதர்களின் அரசராகப் பிறந்திருக்கிறவர் எங்கே? அவரது விண்மீன் எழக் கண்டோம். அவரை வணங்க வந்திருக்கிறோம்' என்றார்கள். இதைக் கேட்டதும் ஏரோது மக்களிடையே இருந்த மறைநூல் அறிஞர்களை ஒன்று கூட்டி, மெசியா எங்கே பிறப்பார் என்று அவர்களிடம் விசாரித்தான். அவர்கள் ஆராய்ந்து மீக்கா நூலில் உள்ளது படி மெசியா யூதேயாவிலுள்ள பெத்லகேமில் பிறக்க வேண்டும் என அறிவித்ததால் ஞானிகளை அங்கே அனுப்பி வைத்தான். முன்பு எழுந்த விண்மீன் தோன்றிக் குழந்தை இருந்த இடத்திற்கு மேல் வந்து நிற்கும்வரை அவர்களுக்கு முன்னே சென்றது. அங்கே வீட்டிற்குள் அவர்கள் போய்க் குழந்தையை அதன் தாய் மரியா வைத்திருப்பதைக் கண்டு நெடுஞ்சாண்கிடையாய் விழுந்து குழந்தையை வணங்கினார்கள்; தங்கள் பேழைகளைத் திறந்து பொன்னும் சாம்பிராணியும் வெள்ளைப்போளமும் காணிக்கையாகக் கொடுத்தார்கள். ஏரோதிடம் திரும்பிப் போக வேண்டாம் என்று கனவில் அவர்கள் எச்சரிக்கப்பட்டதால் வேறு வழியாகத் தங்கள் நாடு திரும்பினார்கள்.  

## ஆதாரங்கள்
# சிலம்பின் காலம் (நூல்)


**சிலம்பின் காலம்** எனும் நூல் 2012ம் ஆண்டு கிருசுணன் இராமசாமி என்பவரால் எழுதப்பட்ட ஒரு ஆராய்ச்சி நூலாகும். இந்நூல் தமிழ் இணையக் குழுமங்களிலும், அவரது வலைப்பதிவிலும் எழுதிவந்த கட்டுரைகளை விரிவாக்கி தொகுப்பாக்கம் பெற்ற நூலாகும்.  

## நூல் வெளியீடு
இந்த நூல் தமிழினி பதிப்பகத்தாரால் 2012, சனவரி 3ம் நாள் சென்னை கன்னிமாரா நூலக அரங்கில் நடைபெற்ற புத்தக வெளியீட்டு விழாவில் வெளியிடப்பட்டது. நூலைப் பாரதிதாசன் பல்கலைக்கழகப் பெரியார் உயராய்வு மையத்தின் முன்னாள் தலைவர் பேரா. க.நெடுஞ்செழியன் வெளியிட, திரு.இராமசாமி நினைவுப் பல்கலைக்கழகத் (SRM university) துணைவேந்தர் பேரா. பொன்னவைக்கோ முதற்படியைப் பெற்றுக் கொண்டார்.  

## சான்றுகோள்கள்

## வெளியிணைப்புகள்
- சிலம்பின் காலம் - இராம. கி (இணையத்தில் பெற)
# அங்கராயநல்லூர்



**அங்கராயநல்லூர்** என்பது தமிழ்நாட்டில் அரியலூர் மாவட்டத்தில் ஜெயங்கொண்டம் அருகே உள்ள ஒரு கிராமம் ஆகும். இங்கு சுமார் 5,000 மக்கள் வசிக்கின்றனர். இது உள்ளாட்சி அமைப்பில் தனி ஊராட்சியாக உள்ளது. இந்தக் கிராமம் ராஜேந்திரசோழன் காலத்தில் எங்கராயர் என்ற குறுநில மன்னனால் ஆட்சி செய்யப்பட்டது. அதனால், எங்கராயர் என்று அழைக்கப்பட்ட கிராமம் இன்று அங்கராய நல்லூர் என்று மாற்றமடைந்துள்ளது. இங்கு முந்திரி, கடலை, போன்றவை பயிர்செய்யப்படுகின்றன.
# கடல் (திரைப்படம்)



**கடல்** இயக்குநர் மணி ரத்னம் இயக்கி, தயாரித்து ஃபெப்ரவரி 1 ஆம் தேதி வெளிவந்த தமிழ்த் திரைப்படம். தமிழின் முதன்மையான எழுத்தாளர் ஜெயமோகன் கதை, வசனம் எழுதியுள்ளார். ஏ. ஆர். ரகுமான் இப்படத்திற்கு இசையமைத்து படத்தின் பாடல்கள் திசம்பர் 15,2012 வெளியாகி நல்ல வரவேற்பைப் பெற்றன. நடிகர் கார்த்திக்கின் மகன் கௌதம் கார்த்திக் கதை நாயகனாகவும் நடிகை ராதாவின் இளைய மகள் துளசி நாயர் நாயகியாகவும், அர்ஜூன், அரவிந்த் சாமி, லெக்ஷ்மி மஞ்சு, தம்பி ராமையா போன்றோர் முக்கிய பாத்திரங்களிலும் நடித்துள்ளனர். இத்திரைப்படம் 2013 பிப்ரவரி 1 ஆம் தேதி உலகம் முழுவதும் வெளியிடப்பட்டது. இந்த திரைப்படம் தெலுங்கிலும் மொழிபெயர்க்கப்பட்டு கடலி எனும் பெயரில் வெளியிடப்பட்டுள்ளது.
# கீதாஞ்சலி (1985 திரைப்படம்)



**கீதாஞ்சலி** இயக்குநர் கே. ரங்கராஜ் இயக்கிய தமிழ்த் திரைப்படம். இதில் முரளி, நளினி ஆகியோர் முக்கியக் கதாபாத்திரங்களில் நடித்திருத்திருந்தனர். இத்திரைப்படம் 1985 அக்டோபர் 12 அன்று வெளியிடப்பட்டது.  

## நடிகர்கள்
- முரளி- ஜேம்ஸ்
- சத்யராஜ் - ஆண்டனி
- நளினி - டயானா
- பாவ்யா- ஜூலி
- கவுண்டமணி
- பூர்ணம் விஸ்வநாதன் - சர்ச் தந்தை
- செந்தில்
- குமரிமுத்து
- கரிகோல் ராஜு

## பாடல்கள்
இத்திரைப்படத்திற்கு இளையராஜா இசையமைத்திருந்தார்.
# ஜப்பானில் கல்யாண ராமன்



***ஜப்பானில் கல்யாணராமன்*** (*Japanil Kalyanaraman*) 1985-ஆம் ஆண்டு இயக்குநர் எஸ். பி. முத்துராமன் இயக்கிய தமிழ்த் திரைப்படம். இதில் கமல்ஹாசன், ராதா, சத்யராஜ் ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு இளையராஜா அவர்கள் இசையமைத்துள்ளார். இத்திரைப்படம் 1979-ஆம் ஆண்டு வெளியான கல்யாணராமன் எனும் திரைப்படத்தின் தொடர்ச்சி கதையம்சம் கொண்டதாகும்.  

## நடிப்பு
- கமல்ஹாசன் - ராமன் மற்றும் கல்யாணம்
- ராதா - ராதா
- சத்யராஜ் - நரேந்திரன்
- வி. கே. ராமசாமி - சாமிக்கண்ணு
- மேஜர் சுந்தரராஜன்
- கவுண்டமணி - மயில்சாமி
- கோவை சரளா - முப்பாத்தா
- சித்ரா லட்சுமணன் - டூரிஸ்ட் கைட்
- டிங்கு (குழந்தை நட்சத்திரம்) - அருண்

## பாடல்கள்
இளையராஜா இப்படத்திற்கு இசை அமைத்துள்ளார். பாடல் வரிகள் கவிஞர் வாலி மற்றும் வைரமுத்து எழுதியுள்ளனர்.  

| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *யப்பப்போய் அம்மம்மோய்* | கமல்ஹாசன், T.சுந்தரராஜன் | வாலி | 4:23 |
| 2 | *சின்னப் பூ* | எஸ். ஜானகி | வாலி | 4:42 |
| 3 | *ராதே என் ராதே* | எஸ். ஜானகி, ரமேஷ், T.சுந்தரராஜன் | வாலி | 5:33 |
| 4 | *வாய்யா வாய்யா* | எஸ். பி. பாலசுப்பிரமணியம் | வாலி | 4:32 |
| 5 | *காதல் உன் லீலையா* | இளையராஜா | வைரமுத்து | 4:24 |
| 6 | *அப்பப்பா தித்திக்கும்* | எஸ். பி. பாலசுப்பிரமணியம், கல்யாண் | வைரமுத்து | 4:28 |
| 7 | *வாத்திய இசை* | 2:45 | } |  |

## இதையும் பார்க்க
கல்யாணராமன்
# பாடும் பறவைகள்


**பாடும் பறவைகள்** இயக்குநர் வம்சி இயக்கிய திகில் தமிழ்த் திரைப்படம். இதில் கார்த்திக், பானுப்ரியா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட ஆண்டு 1986.  

## பாடல்கள்
இத்திரைப்படத்திற்கு இளையராஜா இசையமைத்தார்.  
| **வ. எண்.** | **பாடல்** | **பாடகர்கள்** | **வரிகள்** |
| --- | --- | --- | --- |
| 1 | "கீரவாணி" | எஸ். பி. பாலசுப்பிரமணியம், எஸ். ஜானகி |  |
| 2 | "ஏகாந்த வேளை" | எஸ். பி. பாலசுப்பிரமணியம், எஸ். ஜானகி |  |
| 3 | "நிழலோ நிஜமோ" | எஸ். ஜானகி |  |
| 4 | "இளமை உள்ளம்" | எஸ். ஜானகி | } |
# சர்வ ஞானோத்தர உரை

**சர்வஞானோத்தர உரை** என்னும் நூல் சர்வ ஞானோத்தரம் என்னும் நூலுக்கு எழுதப்பட்ட உரை. உரை எழுதியவர் சிவஞான சிவாமிகள். நூலிலுள்ள 80 பாடல்களுக்கும் உரை எழுதப்பட்டுள்ளது. எழுதப்பட்ட காலம் 16ஆம் நூற்றாண்டு. சிவஞான முனிவர் 'சிவஞான சித்தியார்' என்னும் நூலுக்கு விரிவுரை ஒன்று எழுதியுள்ளார். அது 'சிவஞான பாடியம்' என்னும் பெயரில் வழங்கிவருகிறது. அதில் வரும் 6-ஆம் சூத்திர உரையில் இவ்வுரை இணைந்துள்ளது.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# உதயகீதம்


**உதய கீதம்** (*Udaya Geetham*) இயக்குநர் கே. ரங்கராஜ் இயக்கிய தமிழ்த் திரைப்படம் ஆகும். இதில் மோகன், ரேவதி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.  

## நடிகர்கள்
- மோகன்- அருண்
- லட்சுமி - லீலா சவுத்ரி
- ரேவதி சாந்தி
- கவுண்டமணி- பாலாஜி (போலி சாமியார்)
- ஆனந்த் பாபு- ஆனந்த்
- பிரதாபச்சந்திரன் - ஷங்கர்
- கல்லாப்பெட்டி சிங்காரம்
- செந்தில் - ஒரு கைதி
- ஜெ. லலிதா - ஷங்கரின் மனைவி
- டிஸ்கோ சாந்தி
- டி.கே.எஸ் நடராஜன்
- கோவை சரளா - காவல்துறை அதிகாரியின் மகள்
- ஷேக்கினா ஷான் - நோய்வாய்ப்பட்ட குழந்தை
- சக்கரவர்த்தி

## தயாரிப்பு
நடிகர்கள் கவுண்டமணி மற்றும் செந்தில் சம்பந்தப்பட்ட நகைச்சுவை சிறு காட்சிகள் ஏ. வீரப்பனால் எழுதப்பட்டது  

## பாடல்கள்
இத்திரைப்படத்திற்கு இளையராஜா இசையமைத்திருந்தார். இப்படம் இளையராஜா இசையமைத்த 300ஆவது திரைப்படமாகும். இத்திரைப்படத்தின் பாடல்களை கவிஞர்கள் வாலி, முத்துலிங்கம், நா. காமராசன் , எம். ஜி. வல்லபன், வைரமுத்து, மு. மேத்தா ஆகியோர் இயற்றியுள்ளனர்.
# யாழ் இலக்கிய வட்டம் - இலங்கை இலக்கியப் பேரவை விருதுகள், 2010

**யாழ் இலக்கிய வட்டம் - இலங்கை இலக்கியப் பேரவை** இணைந்த அமைப்பினர் ஆண்டுதோறும் நாடளாவிய ரீதியில் பல்வேறு துறைகளில் குறித்த ஆண்டில் இலங்கையில் பதிப்பித்து வெளியான நூல்களில் சிறந்தவற்றை தேர்ந்தெடுத்து அவற்றுக்கு விருதுகள் வழங்கி கெளரவித்து வருகின்றனர்.  

## 2010 ஆம் ஆண்டு விருது பெற்ற நூல்கள்

- புதினம் - குடை நிழல் - தெளிவத்தை ஜோசப்

- ஆய்வு நூல் - நெடுந்தீவு சிதையும் சின்னங்கள் - நெடுந்தீவு லக்ஸ்மன்

- சிறுகதைத் தொகுதி - முட்டைக் கோப்பி - திக்குவல்லை கமால்

- சிறுவர் இலக்கியம் - இருபது கவிஞர்கள் - த. துரைசிங்கம்

- மொழியாக்கம் - கசந்த கோப்பி - இரா. சடகோபன்

- காவியம் - நீலாவாணன் காவியங்கள் - கவிஞர் நீலாவணன்

- கவிதை - சுவட்டெச்சம் - சோ. பத்மநாதன்

- பல்துறை - இலங்கையில் தொலைக்காட்சி - எம். பகீரதி

- நாடகம் - மனித தர்மம் - எம். ஆர். கலைச்செல்வன்

- சமயம் - திருவருட்பயன் கதைகள் - கே. வீ. குணசேகரம்

- அறிவியல் - வாதரோகம் - சே. பரமசிவம்பிள்ளை

## 2010ல் சான்றிதழ் பெற்ற நூல்கள்

- புதினம் - சாம்பல் பறவைகள் - எம். அரசரத்தினம்

- ஆய்வு நூல் - சூழ ஓடும் நதி - கெகிராவ சஹான

- சிறுகதைதொகுதி - தாயின் மடி தேடி - கார்த்தியாயினி சுரேஷ்

- சிறுவர் இலக்கியம் - மழலைப் பாக்கள் - சிதம்பரபத்தினி

- மொழிபெயர்ப்பு - அந்தப் புதுச் சந்திரிகையின் இரவு - கெகிராவ சஹானா

- காவியம் - தீரன் திப்பு சுல்தான் காவியம் - ஜின்னா ஹ்ஷரிபுத்தீன்

- கவிதை - கடந்து போதல் - நீ.பி. அருளானந்தம்

- பல்துறை - தொடர்பாடல் ஊடகக் கல்வி - பரராஜசிஙம் இராசேஸ்வரன்

- நாடகம் - மாவீரன் சங்கிலியன் - மு.அருட்பிரகாசம்

## ஆதாரம்
- இலங்கை இலக்கியப் பேரவை விருது விழா மலர் - 2010 - 2011
# முல்லா நசுருதீன்


முல்லா **நசுருத்தீன்** (துருக்கியம்: Nasreddin Hoca, , , / ALA-LC: *Naṣraddīn Juḥā*, , , *Nasreddīn Hodja*, போசாங்கி: Nasrudin Hodža) என்பவர் 13ம் நூற்றாண்டில் சல்ஜூக் பேரரசில் வாழ்ந்த சூபிய விகடன் ஆவார். இவர் தற்போதய துருக்கி நாட்டில் வாழ்திருக்கக் கூடும்.  

இவர் மக்களிடையே மிகவும் புகழ் பெற்ற ஞானியும் மெய்யியளாலரும் ஆவார். இவர் நகைச்சுவை மிக்க துணுக்குகளுக்கும் சிறுகதைகளுக்கும் புகழ் பெற்றவர். இவர் ஆயிரக்கணக்கான கதைகளில் வருகின்றார். பல கதைகளில் இவரின் நகைச்சுவை மிக்க விகடம் புலப்பட்டாலும் பெரும்பான்மையான கதைகளில் இவரே நகைப்புக்குள்ளாகிறார்.  

இவரின் கதைகள் துருக்கி மட்டும் அல்லாது இந்தியா, சீனா, உருசியா போன்ற நாடுகளிலும் புகழ் பெற்றது.  

ஒவ்வொரு ஆண்டும் ஜூலை 5 முதல் 10 வரை இவரின் சொந்த ஊரில் *நசுரதீன் குவாஜா* என்னும் விழா இவரின் பெயரால் சிறப்பிக்கப்படுகின்றது.  

ஐக்கிய நாடுகள் கல்வி, அறிவியல், பண்பாட்டு நிறுவனம் 1996 முதல் 1997 வரை உள்ள ஆண்டினை *பன்னாட்டு நசுருதீன் ஆண்டு* (International Nasreddin Year) என அறிவித்தது.  

வில் உள்ள முல்லா நசுருதீனின் சிலை]]  
வில் உள்ள முல்லா நசுருதீனின் சிலை]]  

## ஆதாரங்கள்
# அப் (திரைப்படம்)


***அப்***2009 இல் வெளியான அமெரிக்க முக்கோண அசைவூட்டத் திரைப்படமாகும். ஜொனஸ் ரிவேரா ஆல் தயாரிக்கப்பட்டு பீட் டாக்டர் ஆல் இயக்கப்பட்டது. எட்வர்டு அஸ்னர், கிறிஸ்டோபர் பிலம்மர், ஜோர்டன் நாகாய், பாப் பீட்டர்சன் ஆகியோர் குரல் கொடுத்து நடித்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது. சிறந்த அசைவூட்டத் திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.  

## விருதுகள்
### அகாதமி விருதுகள்
#### வென்றவை
- சிறந்த அசைவூட்ட திரைப்படத்திற்கான அகாதமி விருது
- சிறந்த அசல் இசைக்கான அகாதமி விருது

#### தேர்ந்தெடுக்கப்பட்டவை
- சிறந்த திரைப்படத்திற்கான அகாதமி விருது
- சிறந்த இசை இயக்கத்திற்கான அகாதமி விருது
# லிவிங் திங்ஸ் (இசைத் தொகுப்பு)



## இசைக்குழு

;லிங்கின் பார்க்  
- செஸ்டர் பென்னிங்டன் – முதல் பாடகர்
- ரோப் பூர்டன் – ட்ரம்ஸ், தட்டு வாத்தியம், பின்குரல் பாடகர்
- பிராட் டெல்சன் – லீட் கிடார், பின்குரல் பாடகர்
- டேவிட் "பீனிக்ஸ்" பார்ரெல் – பேஸ் கிடார், பின்குரல் பாடகர்
- ஜோ ஹான் – டர்ன்டேபிள்ஸ், ப்ரோக்ராமிங், சாம்ப்ல்ஸ், பின்குரல் பாடகர்
- மைக் ஷிநோடா –முதல் பாடகர், ரிதம் கிடார், சாம்ப்ல்ஸ், கிபோர்டு

;கூடுதல் நபர்கள்  
- ஓவன் பாலேட்
# மகேசுவர மூர்த்தங்கள்

**மகேசுவர மூர்த்தங்கள்** என்பவை சைவக் கடவுளான சிவபெருமானின் இருபத்து ஐந்து உருவங்களைக் குறிப்பதாகும். இந்த வடிவங்கள் சிவனது அறுபத்து நான்கு 64 சிவவடிவங்களிலும் இடம்பெறுகின்றன.  

இவ்வடிவங்கள் சிவாலயங்களில் கற்சிலைகளாகவும், பஞ்சலோக சிற்பங்கள் மற்றும் சுதைச் சிற்பங்களாகவும் வடிவமைக்கப்பட்டுள்ளன.  

## வகைப்பாடு

சிவாகமங்கள் சிவபெருமானின் 5 முகத்திற்கும் 5 மூர்த்திகளை முன்நிறுத்துகின்றன. இவ்வாறான இருபத்தைந்து மூர்த்தங்களும் மகேசுவர மூர்த்தங்கள் என்று அழைக்கப்படுகின்றன.  

- ஈசானம் - சோமாஸ்கந்தர், நடராஜர், ரிஷபாரூடர், சந்திரசேகரர், கல்யாணசுந்தரர்
- தற்புருஷம் - பிட்சாடனர், காமசம்ஹாரர், சலந்தராகரர், கால சம்ஹாரர், திரிபுராந்தகர்
- அகோரம் - கஜசம்ஹாரர், வீரபத்திரர், தட்சிணாமூர்த்தி, நீலகண்டர், கிராதர்
- வாமதேவம் - கங்காளர், கஜாரி, ஏகபாதர், சக்ரதானர், சண்டேசர்
- சத்யோசாதம் - இலிங்கோத்பவர், சுகாசனர், அர்த்தநாரீஸ்வரர், அரியர்த்த மூர்த்தி, உமா மகேஸ்வரர்

## மகேஸ்வர மூர்த்தங்களின் பட்டியல்

மகேஸ்வர வடிவங்கள், அமைந்திருக்கும் தலங்கள் அடைப்புக்குறிக்குள் மாவட்டங்கள்  

1. சோமாஸ்கந்தர் - திருவாரூர்
1. நடராஜர் - சிதம்பரம்
1. ரிஷபாரூடர் - வேதாரண்யம்
1. கல்யாணசுந்தரர் - திருமணஞ்சேரி
1. சந்திரசேகரர் - திருப்புகலூர் (திருவாரூர்)
1. பிட்சாடனர் - காரைக்கால்
1. காமசம்ஹாரர் - குறுக்கை
1. கால சம்ஹாரர் - திருக்கடையூர் (நாகப்பட்டினம்)
1. சலந்தராகரர் - திருவிற்குடி
1. திரிபுராந்தகர் - திருவதிகை (கடலூர்)
1. கஜசம்ஹாரர் - வழுவூர் (நாகப்பட்டினம்)
1. வீரபத்திரர் - கீழ்ப்பரசலூர் என்ற திருப்பறியலூர் - (நாகப்பட்டினம்)
1. தட்சிணாமூர்த்தி - ஆலங்குடி (திருவாரூர்)
1. கிராதகர் - கும்பகோணம் (கும்பேஸ்வரர் கோயில்)
1. கங்காளர் - திருச்செங்காட்டங்குடி (திருவாரூர்)
1. சக்ரதானர் - திருவீழிமிழலை (திருவாரூர்)
1. கஜமுக அனுக்கிரக மூர்த்தி - திருவலஞ்சுழி (திருவாரூர்)
1. சண்டேச அனுக்கிரகர் - கங்கைகொண்ட சோழபுரம் (அரியலூர்)
1. ஏகபாதமூர்த்தி - மதுரை
1. லிங்கோத்பவர் - திருவண்ணாமலை
1. சுகாசனர் - காஞ்சிபுரம்
1. உமா மகேஸ்வரர் - திருவையாறு (தஞ்சாவூர்)
1. அரியர்த்த மூர்த்தி - சங்கரன்கோவில் (திருநெல்வேலி)
1. அர்த்தநாரீஸ்வரர் - திருச்செங்கோடு (நாமக்கல்)
1. நீலகண்டர் - சுருட்டப்பள்ளி (ஆந்திரா)

## கருவிநூல்
- பேராசிரியர். அ.கி. மூர்த்தி, சைவசித்தாந்த அகராதி, சைவசித்தாந்த நூற்பதிப்புக் கழக வெளியாடு, 1998

## காண்க
- சிவ வடிவங்கள்
- நடராசர்
# நரசய்யா


**காவூரி ராமலிங்கம் அப்பல நரசய்யா** ஒரு தமிழ் எழுத்தாளர் ஆவார். இவர் ஒரிசாவில் பிறந்தவர். தனது தொடக்கக் கல்வியைத் தமிழ்நாட்டில் பயின்றார். இவர் கப்பற் பொறியியலில் பயிற்சி பெற்றவர். 1949 ஆம் ஆண்டில் இந்தியக் கடற்படையில் சேர்ந்து கடற்படைக் கப்பல்களில் பத்தாண்டுகள் பணியாற்றினார். 1963 ஆம் ஆண்டில் கடற்படையில் இருந்து விலகிய பின் இரண்டு ஆண்டுகள் வணிகக் கப்பல்களில் பணியாற்றினார். 1965 ஆம் ஆண்டு விசாகப்பட்டினத் துறைமுகத்தில் தலைமைப் பொறியாளராகச் சேர்ந்தார். இக்காலத்தில் இவர் வங்கதேச விடுதலைப்போரிலும் பங்கு கொண்டுள்ளார். 1991ல் ஓய்வு பெற்றார். பின்னர் இந்திய துறைமுகச் சங்கத்தின் ஆலோசகராக இருந்த நரசய்யா உலக வங்கியின் அழைப்பின் பேரில் 1994 ஆம் ஆண்டு கம்போடிய அவசர மறுவாழ்வுத் திட்டப் பணிக்குழுவில் இடம் பெற்றார். 1996 ஆம் ஆண்டுவரை இவர் இத்திட்டத்தில் பணியாற்றினார். அதன் பின்னர் இவர் சென்னையில் வசித்து வருகிறார்.  

## எழுதிய நூல்கள்

- *நரசய்யா சிறுகதைகள்* (1997)
- *கடல்வழி வணிகம்* (2005)
- *தீர்க்க ரேகைகள்* (2003)
- *சொல்லொணாப்பேறு* (2004)
- *ஆலவாய்* (2009)
- *கடலோடி* (2004)
- *மதராசபட்டினம்* (2006)
- *துறைமுக வெற்றிச் சாதனை* (2007)
- *கடலோடியின் கம்போடியா நினைவுகள்* (2009)

## விருதுகள்

இவரது நூற்றுக்கும் மேலான சிறுகதைகள், மூன்று தொகுதிகளாக வெளிவந்துள்ளன. இரண்டாம் சிறுகதைத் தொகுதி திருப்பூர்த் தமிழ்ச் சங்க விருதைப் பெற்றிருக்கிறது.  

### தமிழ்நாடு அரசின் சிறந்த நூலாசிரியர் விருது

இவர் எழுதிய நான்கு நூல்களுக்கு தமிழ்நாடு அரசின் சிறந்த நூலுக்கான பரிசு கிடைத்துள்ளது.  

1. *"சொல்லொணாப் பேறு"* எனும் நூல் 2004 ஆம் ஆண்டிற்கான சிறந்த நூல்களில் சிறுகதை வகைப்பாட்டில் பரிசு பெற்றிருக்கிறது.
1. *"கடல்வழி வணிகம்"* எனும் நூல் 2005 ஆம் ஆண்டிற்கான சிறந்த நூல்களில் நாட்டு வரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு வகைப்பாட்டில் பரிசு பெற்றிருக்கிறது.
1. *"மதராசப்பட்டினம்"* எனும் நூல் 2006 ஆம் ஆண்டிற்கான சிறந்த நூல்களில் நாட்டு வரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு வகைப்பாட்டில் பரிசு பெற்றிருக்கிறது. (*மதராசப்பட்டினம்* என்னும் நூல் பின்னர் ஆங்கிலத்திலும் *மட்ராஸ்* என்னும் பெயரில் வெளியானது.)
1. *"கம்போடியா நினைவுகள்"* எனும் நூல் 2009 ஆம் ஆண்டிற்கான சிறந்த நூல்களில் பயண இலக்கியம் வகைப்பாட்டில் பரிசு பெற்றிருக்கிறது.

## அடிக்குறிப்புகள்

## மேலும் பார்க்கவும்
- கற்றது கடலளவு (நூல்)
# நூலாசிரியர்களின் காலம்

**நூலாசிரியர்களின் காலம்** என்னும் இத் தொகுப்பில் தமிழில் நூல் செய்த ஆசிரியர் பெயர்கள் நூற்றாண்டு வாரியாக அகர வரிசையில் தரப்பட்டுள்ளன. தொகுத்தவர் மு. அருணாசலம். இதில் நூலின் ஆசியர் பெயர் தெரியாத நிலையில் உள்ளவர்கள் பெயர் நூலின் பெயரோடு உடையார் என்னும் சொல் சேர்க்கப்பட்டு ‘அமிர்தபதியுடையார்’ என்பது போல் குறிக்கப்பெற்றுள்ளன. எண்கள் கி.பி. ஆண்டுகளைக் குறிப்பன. சக ஆண்டுக் குறிப்புகள் தெரியவரும் நூலாசிரியரின் காலம் இதில் துல்லியமாகக் கணிக்கப்பட்டுள்ளது. ஏனையவை ஒரு தலைமுறைக்கு 25 ஆண்டுகள் என்னும் கணக்கீட்டில் சமகாலத்தவர், முன் பின் காலத்தவர் முதலானவற்றை ஒப்புநோக்கிக் கணிக்கப்பட்டுள்ளன.  
## 9 ஆம் நூற்றாண்டு
### நிரலடைவு
| ஆசிரியர் | நூல் | காலம் |  |
| --- | --- | --- | --- |
| அறிவனார் | பஞ்சமரபு | 875-900 |  |
| - | இரும்பல் காஞ்சி | 850-855 |  |
| ஐயனாரிதனார் | புறப்பொருள் வெண்பாமாலை | 850-875 |  |
| கபிலர் | பாட்டியல் | 800-825 |  |
| கம்பர் | இராமாயணம் | 875-900 |  |
| கல்லாடர் | பாட்டியல் | 800-825 |  |
| சிறுகாக்கைபாடினியர் | சிறுகாக்கை பாடினியம் |  |  |
| திருத்தக்கதேவர் | சீவகசிந்தாமணி | 875-900 |  |
| திருப்பிரவாசிரியர் | தூக்கியல் |  |  |
| - | நந்திக்கலம்பகம் | 800-825 |  |
| _ | தமிழ்நெறி விளக்கம் | 825-850 |  |
| பெருந்தேவனார் | பாரதவெண்பா, மாவிந்தம் | 625-850 |  |
| நம்மாழ்வார் | திருவிருத்தம், திருஆசிரியம், பெரியதிருஅந்தாதி, திருவாய்மொழி | 800-825 |  |
| மாணிக்கவாசகர் | திருவாசகம் | 850-875 |  |
| - | வளையாபதி | 825-850 |  |
| - | விம்பிசாரன் கதை | 825-850 | } |

## 10 ஆம் நூற்றாண்டு

1. அமிர்தபதியுடையார் 950
1. ஆத்திரையன் பேராசிரியன் 950
1. ஆளவந்தார் 918-1023
1. ஈசுவரமுனி 860-950
1. உபேந்திராசாரியர் 950
1. உய்யக்கொண்டார் 950
1. கண்டராதித்தர் 950-957
1. கபிலதேவ நாயனார் 900-925
1. கல்லாடதேவ நாயனார் 925-950
1. குண்டலகேசியாசிரியர் 900-950
1. குருகை காவலப்பன் 850-940
1. சேந்தனார் 920-960
1. திருகண்ணமங்கையாண்டான் 850-930
1. திருமாளிகைத்தேவர் 940
1. திருவாலியமுதனார் 950
1. திரையக்காணமுடையார் 950
1. தேசிகமாலையுடையார் 950
1. தோலாமொழித்தேவர் 925-950
1. நக்கீரதேவநாயனார் 900-925
1. நாராயணன், வேம்பை 950
1. நாரதசரிதையுடையார் 950
1. நீலகண்டனார் 950
1. நீலகேசியுடையார் 950-1000
1. பட்டினத்தார் 900-925
1. பரணதேவநாயனார் 900-925
1. பன்னிரு பாட்டியல் தொகுத்தவர் 985-1000
1. பிங்கலசரிதையுடையார் 950
1. பிங்கலர் 900-925
1. பிடவூர் வேளார் தந்தை 995
1. பெரும்பொருள் விளக்க ஆசிரியர் 950
1. மணக்கால் நம்பி 850-940
1. மணக்குடவர் 950-1000
1. வங்கிபுரத்தாய்ச்சி 950
1. வாமணசரிதையுடையார் 950
1. வேணாட்டடிகள் 950

## 11 ஆம் நூற்றாண்டு

1. அடியார்க்கு நல்லார்
1. அமிர்தசாகரர்
1. அரும்பதவுரை ஆசிரியர் (சிலப்பதிகாரம்)
1. இராமானுசர்
1. இளம்பூரணர்
1. கருவூர்த்தேவர்
1. கல்லாடனார் (உரையாசிரியர்)
1. கவிகுமுத சந்திர பண்டிதன் திருநாராயண பட்டன்
1. குணசாகரர்
1. சொட்டை நம்பிகள்
1. திருக்கச்சி நம்பி
1. திருக்கோட்டி நம்பிகள் (தனியன்)
1. திருநாவுக்கரசு தேவர் (திரு ஏகதேசமாலை)
1. திருமலை நம்பி
1. தேயிராயர்
1. நம்பியாண்டார் நம்பி
1. நாராயணன் பட்டாதித்தன்
1. பரிப்பெருமாள்
1. பிள்ளை முதலி
1. புத்தமித்திரனார்
1. புருடோத்தம நம்பி
1. பூங்கோயில் நம்பி
1. பூந்துருத்தி நம்பி காடநம்பி
1. பொன்னவன் (கனாநூல்)
1. மருதத்தாருடையான் சிற்றம்பலமுடையான்
1. விருத்தியுரை ஆசிரியர் (யாப்பருங்கலம்)

## கருவிநூல்
- மு. அருணாசலம், தமிழ் இலக்கிய வரலாறு, நூற்றாண்டு வாரியாக 14 தொகுதிகள், பதிப்பு 2005
## அடிக்குறிப்பு
# டானியல் புவர்


**டானியல் வாரன் புவர்** (*Daniel Warren Poor*), சூன் 27, 1789 - பெப்ரவரி 3, 1855) ஒரு கிறித்தவ சமய மதகுரு ஆவார். இலங்கை மற்றும் இந்தியாவில் பல கல்விச்சாலைகளை நிறுவி, நிர்வாகம் செய்தார். இவரின் நினைவாக மதுரை அமெரிக்கன் கல்லூரியில் நூலகம் உள்ளது. மேலும், இவர் யாழ்ப்பாணக் கல்லூரியின் நிறுவனரும் ஆவார்.  

## வாழ்க்கைக் குறிப்பு
டானியல் புவர் அமெரிக்காவின் மாசச்சூசெட்ஸ் மாநிலத்தில் டென்வெர்சு என்னும் இடத்தில் 1789 யூன் 27 இல் பிறந்தார். ஆண்டோவர் பிலிப்சி அகாதமியில் 1805 இலும் பின்னர் டாட்மவுத் கல்லூரியில் 1811 இலும் படித்துப் பட்டம் பெற்றார். பின்னர் ஆண்டோவர் இறையியல் மதப்பள்ளியில் இணைந்து 1814 இல் இறையியலில் பட்டம் பெற்றார். மாசச்சூசெட்சு நியூபரிபோர்ட்டில் 1815 இல் குருவாக திருநிலைப்படுத்தப்பட்டார்.  

1815 அக்டோபர் 9 இல் சூசன் பல்ஃபிஞ்ச் என்பவரைத் திருமணம் புரிந்தார். இரு வாரங்களுக்குப் பின்னர் 1815 அக்டோபர் 15 இல் "ட்றியட்" என்ற கப்பலில் தனது மனைவியுடனும், மொழியியலாளர் வண. வில்லியம் பென்ட்லி என்பவருடனும் இலங்கை புறப்பட்டார். இவர்களுடன் ஜேம்சு ரிச்சார்ட்ஸ், மெஞ்சமின் மெயிக்சு ஆகிய மதகுருக்களும் அவர்களது மனைவிமாரும், எட்வர்ட் பாரென் என்ற இளம் மதகுருவும் இலங்கை சென்றனர். 1816 மார்ச் 22 இல் கொழும்பு வந்தடைந்த இவர்கள் பின்னர் யாழ்ப்பாணம் சென்றனர். புவரும், எட்வர்ட் பாரனும் 1816 அக்டோபர் 16 இல் தெல்லிப்பழையில் குடியேறினர்.  

==மேற்கோள்கள்=  
=
# விவிலிய ஞானிகள்


**விவிலிய ஞானிகள்** (*biblical Magi*) , **மூன்று அரசர்கள்** அல்லது **கிழக்கிலிருந்து வந்த ஞானிகள்** எனப்படுவோர் கிறித்தவ பாரம்பரியப்படி, இயேசுவின் பிறப்புக்கு பின்பு, விண்மீனின் வழிகாட்டுதலால் கிழக்கிலிருந்து வந்து இயேசுவை வணங்கிய குறிப்பிடத்தக்க வெளிநாட்டவர் ஆவர். இவர்கள் கிறித்துமசு குடில் முதலிய கிறிஸ்து பிறப்புக் கால கொண்டாட்டங்களில் முக்கிய இடம் பெறுகின்றார்கள்.  

## ஞானிகள்

இவர்கள் மூன்று பேர் என்று விவிலியத்தில் இல்லை. ஆயினும் இவர்கள் இயேசுவுக்கு அளித்த பரிசுகளின் எண்ணிக்கையினை வைத்து இவர்கள் மூவர் என நம்பப்படுகின்றது.  

இவர்கள் விண்மீனை ஆய்து அறிந்து வந்ததால் இவர்கள் வானியளாலராக இருக்கலாம்.  

இயேசுவின் வருகையின் போது *எல்லா அரசர்களும் அவர்முன் தரைமட்டும் தாழ்ந்து வணங்குவார்கள்;* திருப்பாடல்கள் 72:14இல் உள்ள மறைநூல் வாக்கினால் இவர்கள் அரசர்களாக இருப்பர் என நம்பப்படுகின்றது.  

பரம்பரியப்படி இவர்களின் பெயர்கள்:  
- மெல்கியோர், பாரசிக ஞானி
- கஸ்பார் , எதியோப்பிய ஞானி
- பல்தாசார், அராபிய ஞானி.

## விவிலியத்தில்
இவர்கள் வந்த நிகழ்வு மத்தேயு நற்செய்தியில் மட்டுமே இடம் பெறுகின்றது. இதன்படி கிழக்கிலிருந்து ஞானிகள் எருசலேமுக்கு வந்து, ஏரோது அரசனிடம் 'யூதர்களின் அரசராகப் பிறந்திருக்கிறவர் எங்கே? அவரது விண்மீன் எழக் கண்டோம். அவரை வணங்க வந்திருக்கிறோம்' என்றார்கள். இதைக் கேட்டதும் ஏரோது மக்களிடையே இருந்த மறைநூல் அறிஞர்களை ஒன்று கூட்டி, மெசியா எங்கே பிறப்பார் என்று அவர்களிடம் விசாரித்தான். அவர்கள் ஆராய்ந்து மீக்கா நூலில் உள்ளது படி மெசியா யூதேயாவிலுள்ள பெத்லகேமில் பிறக்க வேண்டும் என அறிவித்ததால் ஞானிகளை அங்கே அனுப்பி வைத்தான். முன்பு எழுந்த விண்மீன் தோன்றிக் குழந்தை இருந்த இடத்திற்கு மேல் வந்து நிற்கும்வரை அவர்களுக்கு முன்னே சென்றது. அங்கே வீட்டிற்குள் அவர்கள் போய்க் குழந்தையை அதன் தாய் மரியா வைத்திருப்பதைக் கண்டு நெடுஞ்சாண்கிடையாய் விழுந்து குழந்தையை வணங்கினார்கள்; தங்கள் பேழைகளைத் திறந்து பொன்னும் சாம்பிராணியும் வெள்ளைப்போளமும் காணிக்கையாகக் கொடுத்தார்கள். ஏரோதிடம் திரும்பிப் போக வேண்டாம் என்று கனவில் அவர்கள் எச்சரிக்கப்பட்டதால் வேறு வழியாகத் தங்கள் நாடு திரும்பினார்கள்.  

## ஆதாரங்கள்
# த. கோ. சாந்திநாதன்

**த. கோ. சாந்திநாதன்** என்பவர் ஒரு மருத்துவரும் தமிழக எழுத்தாளரும் ஆவார். திண்டுக்கல் மாவட்டம், கலையம்புத்தூர் எனும் ஊரில் பிறந்த இவர் அரசு மருத்துவராகப் பல்வேறு மருத்துவமனைகளிலும், ஜிசாஸ், சவூதி அரேபியா ஆகிய நாடுகளிலுள்ள பொது மருத்துவமனைகளிலும் பணியாற்றி இருக்கிறார். பல அறிவியல் மாநாடுகளில் கலந்து கொண்டு உரையாற்றியுள்ள இவர், மருத்துவம் தொடர்பான 6 நூல்களை எழுதியுள்ளார். இவர் எழுதிய *“கண் மருத்துவ நோய்களும் நவீன மருத்துவமும்”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் மருந்தியல் வகைப்பாட்டில் பரிசு பெற்றிருக்கின்றது.  

## வெளிவந்த நூல்கள்
- நவீன ஸ்கேன்களும் உட்கரு(நியூக்ளியர்) மருத்துவமும் (மணிமேகலை பிரசுரம்)

## ஆதாரம்
# குரு. சண்முகநாதன்

**குரு. சண்முகநாதன்** (பிறப்பு: டிசம்பர் 14, 1944)என்பவர் ஒரு தமிழக எழுத்தாளர். திருநெல்வேலி மாவட்டம், குருவிகுளம் எனும் ஊரில் பிறந்த இவர் தமிழ்நாடு அரசின் சிறைத்துறையில் நன்னடத்தை அலுவலராகப் பணியாற்றி பணி நிறைவு பெற்றவர். இவர் 10 க்கும் மேற்பட்ட நூல்களை எழுதியுள்ளார். இவர் எழுதிய *“நல்லெண்ணெயின் மருத்துவ ரகசியங்கள்”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் வகைப்பாட்டிலும், இவர் எழுதிய *“நாட்டுப்புறப் பாடல்களும் நல்லெண்ணெயும்”* எனும் நூல் 2010 ஆம் ஆண்டிற்கான சிறந்த நூல்களில் நாட்டுப்புறவியல் வகைப்பாட்டிலும் பரிசு பெற்றிருக்கின்றன.  

## ஆதாரம்
# ஜவஹர் சு. சுந்தரம்

**ஜவஹர் சு. சுந்தரம்** (பிறப்பு: சூன் 15, 1934) என்பவர் ஒரு தமிழக எழுத்தாளர். 45 ஆண்டுகள் ஆசிரியராகப் பணியாற்றிய இவர் 1989 ஆம் ஆண்டு சூலை 31 அன்று தமிழ்நாடு முதலமைச்சர் அவர்களால் சிறந்த முதல்வர் என்ற பட்டமும், தேசிய அளவிலான நல்லாசிரியர் விருதும் பெற்றுள்ளார். இவர் ஈரக்காற்று, தீக்குள் விரலை வைத்தால் போன்ற நூல்களை எழுதியுள்ளார். இவர் எழுதிய *“கற்றலும் கற்பித்தலும்”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் கல்வியியல் வகைப்பாட்டில் பரிசு பெற்றிருக்கிறது.  

## ஆதாரம்
# ம. சுவாமியப்பன்

**ம. சுவாமியப்பன்** என்பவர் ஒரு தமிழக எழுத்தாளர். தமிழ்நாடு வேளாண்மைப் பல்கலைக்கழகத்தில் பூச்சியியல் துறையில் ஆசிரியராகவும், பதிவாளராகவும் 36 ஆண்டுகள் பணியாற்றியுள்ளார். 83 ஆய்வுக் கட்டுரைகளும், 25 பொதுக்கட்டுரைகளும், ஒரு நூலும் எழுதியிருக்கிறார். இவர் முனைவர் மா. கல்யாணசுந்தரத்துடன் இணைந்து எழுதிய *“வளம் குன்றா வேளாண்மைக்கு உயிரியல் பூச்சிக் கட்டுப்பாடு”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் வேளாண்மையியல் வகைப்பாட்டில் பரிசு பெற்றிருக்கிறது.  

## ஆதாரம்
# மா. கல்யாணசுந்தரம்

**மா. கல்யாணசுந்தரம்** என்பவர் ஒரு தமிழக எழுத்தாளர். தமிழ்நாடு வேளாண்மைப் பல்கலைக்கழகத்தில் 22 ஆண்டுகளாகப் பூச்சியியல் துறையில் பணியாற்றி வருகிறார். பூச்சியியல் துறையில் 5 நூல்களும், 9 கையேடுகளும், 43 ஆராய்ச்சிக் கட்டுரைகளும், 35 பொதுக்கட்டுரைகளும் எழுதியிருக்கிறார். 4 பன்னாட்டுக் கருத்தரங்குகளிலும், 9 தேசிய அளவிலான கருத்தரங்குகளிலும் கலந்து கொண்டுள்ளார். இவர் முனைவர் ம. சுவாமியப்பனுடன் இணைந்து எழுதிய *“வளம் குன்றா வேளாண்மைக்கு உயிரியல் பூச்சிக் கட்டுப்பாடு”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் வேளாண்மையியல் வகைப்பாட்டில் பரிசு பெற்றிருக்கிறது.  

## ஆதாரம்
# ம. செ. இரபிசிங்

**ம. செ. இரபிசிங்** என்பவர் ஒரு தமிழக எழுத்தாளர். தமிழ் இணையப் பல்கலைக்கழகத்தில் இயக்குநர் (பொறுப்பு) மூதறிவுரையாளராகவும், பனாரசு பல்கலைக்கழகத்தில் தமிழ்த்துறைத் தலைவராகவும் பணியாற்றியுள்ளார். இவர் 15 நூல்களை எழுதியுள்ளார். இவருடைய மேற்பார்வையில் 15 பேர் முனைவர் பட்டமும், 23 பேர் ஆய்வியல் நிறைஞர் பட்டமும் பெற்றுள்ளனர். இவர் தமிழ், சமசுகிருதம், ஆங்கிலம், ஜெர்மனி, மற்றும் மலையாளம் மொழியில் புலமை பெற்றவர். இவர் எழுதிய *“தமிழ் இணையம்/தமிழ் வலைத்தளங்கள்: பங்களிப்பும் பயன்பாடுகளும்”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் சமயம் வகைப்பாட்டில் பரிசு பெற்றிருக்கிறது.  

## ஆதாரம்
# வே. பிரபாகரன் (புலவர்)

**புலவர் வே. பிரபாகரன்** (பிறப்பு: சூலை 3, 1949) என்பவர் ஒரு தமிழக எழுத்தாளர். விழுப்புரம் மாவட்டம், மறக்குளம் எனும் சிற்றூரில் பிறந்தவர். கதை, கவிதை என 25 நூல்களை எழுதியுள்ளார். 2007 ஆம் ஆண்டில் நல்லாசிரியர் விருது பெற்ற இவர் ஆட்சிமொழிப் பொன்விழாக் கவிதைப் போட்டியில் பரிசு பெற்றிருக்கிறார். இவர் எழுதிய *“ஒரு பைசாத் தமிழன் அயோத்தி தாச பண்டிதர்”* எனும் நூல் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் இதழியல் வகைப்பாட்டில் பரிசு பெற்றிருக்கிறது.  

## ஆதாரம்
# மகாலிங்க மலை

**மகாலிங்க மலை** என்பது திருநெல்வேலி மாவட்டம், தென்காசி வட்டம், ஆய்க்குடி ஊராட்சி கம்பிளி கிராமத்தில் உள்ள சிவன் கோயிலொன்றைக் கொண்ட மலையாகும். இங்கு உள்ள சிவலிங்கம் தவிர்த்து பெருங்கற்களும் லிங்கம் போல் உள்ளதால் இது மகாலிங்க மலை என்று பெயர் பெற்றதாகக் கூறுவர். இதை அருணாச்சல சித்தர் என்பவரின் வழி வந்தவர்கள் தற்போது நடத்தி வருகிறார்கள். இங்கு மாலை ஆறு மணிக்கு மேல் பக்தர்கள் செல்வதற்கு வனத்துறையால் தடை விதிக்கப்பட்டுள்ளது. மற்ற மலைச்சிவன் கோயில்களில் உள்ளது போன்றே இம்மலை லிங்கத்தையும் சித்தர்கள் வழிபடுவதாக நம்பிக்கை உண்டு.  

இங்கு காணப்ப்டும் ஆட்டுரல்களைச் சித்தர்கள் முற்காலத்தில் மூலிகை தயாரிப்புக்குப் பயன்படுத்தியிருக்கலாம் என்றும் கூறுகிறார்கள். சித்திரா பௌர்ணமி அன்று இங்கு சிறப்புப்பூஜை நடைபெற்று வருகிறது.
# தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1975


தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1975 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் ***'1975 ஆம் ஆண்டிற்கான சிறந்த நூல்கள்***' மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.  

| வ.எண் | தலைப்பு | நூலின் பெயர் | நூலாசிரியர் | நூல் வெளியீடு |  |
| --- | --- | --- | --- | --- | --- |
| 1 | கவிதை | 1.உரைவீச்சு (முதல் பரிசு) | சாலை இளந்திரையன் | 1. தமிழ்ப் புத்தகாலயம், சென்னை. |  |
| 2 | மொழி, இலக்கியம் பற்றிய ஆராய்ச்சி நூல்கள் | 1.பெரியபுராண ஆய்வுரை (முதல் பரிசு)
2. ஒப்பிலக்கிய நோக்கில் சங்க காலம் (இரண்டாம் பரிசு) | 1. மறை திருநாவுக்கரசு
2. கதிர் மகாதேவன் | 1. மறைமலையடிகள் பதிப்பகம், சென்னை.
2. இலட்சுமி வெளியீடு, மதுரை. |  |
| 3 | மானிடவியல், சமூகவியல், பூகோளம், அரசியல், சட்டம் | 1.மலர்க மாநில சுயாட்சி (முதல் பரிசு) | கே. எஸ். ஆனந்தம் | 1. தங்கம் பதிப்பகம், கோபிசெட்டிபாளையம். |  |
| 4 | குழந்தை இலக்கியம் | வள்ளல்கள் வரலாறு (முதல் பரிசு) | வே. தில்லைநாயகம் | ராஜ்மோகன் பதிப்பகம், சென்னை. | } |
# வால்-இ


***வால்-இ***(WALL-E) 2008இல் வெளியான அமெரிக்க அசைவூட்டத் திரைப்படமாகும். ஜிம் மர்ரிஸ் ஆல் தயாரிக்கப்பட்டு ஆன்ட்ரூ ஸ்டான்டன் ஆல் இயக்கப்பட்டது. பென் பர்ட், எலிஸ்சா நைட், ஜெப் கார்லின், பிரெட் வில்லார்டு, ஜான் ராட்சென்பர்கர், கேத்ய் நஜிமி, சிகர்னி வீவர், மேக்யின்டாக் ஆகியோர் குரல் கொடுத்து நடித்துள்ளனர். இத்திரைப்படம் ஆறு அகாதமி விருதுகளுக்கு தேர்ந்தெடுக்கப்பட்டது. சிறந்த அசைவூட்டத் திரைப்படத்திற்கான அகாதமி விருதை வென்றது.  

## விருதுகள்
### அகாதமி விருதுகள்
#### வென்றவை
- சிறந்த அசைவூட்டத் திரைப்படத்திற்கான அகாதமி விருது

#### தேர்ந்தெடுக்கப்பட்டவை
- சிறந்த இசை இயக்கத்திற்கான அகாதமி விருது
- சிறந்த அசல் இசைக்கான அகாதமி விருது
- சிறந்த அசல் பாட்டிற்கான அகாதமி விருது
- சிறந்த இசையமைப்பிற்கான அகாதமி விருது
- சிறந்த அசல் திரைக்கதைக்கான அகாதமி விருது
# திருப்பாம்புரம் சேஷபுரீஸ்வரர் கோயில்



**திருப்பாம்புரம் பாம்புரநாதர் திருக்கோயில்** தமிழ்நாடு திருவாரூர் மாவட்டத்தில் உள்ள திருப்பாம்புரம் எனும் ஊரில் அமைந்துள்ள ஒரு சிவாலயம் ஆகும். அப்பர், சம்பந்தர், சுந்தரர் ஆகிய மூவராலும் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 59ஆவது சிவத்தலமாகும்.  

## தலச்சிறப்பு
ஆனை தொழுத தலம் திருஆனைக்கா எனவும், எறும்பு தொழுத தலம் திறு எறும்பூர் எனவும் வழங்கப்படுவதுபோல, பாம்பு தொழுத இத்தலம் திருப்பாம்புரம், “பாம்புரம்” எனப் பெயர் கொண்டது. திருஞானசம்பந்தர் தன் தேவாரப் பாடல்களில் இத்தலத்தைப் “பாம்புர நன்னகர்” என்று குறிப்பிடுகிறார். திருநாவுக்கரசர் தம் திருத்தாண்டகத்திலும், சுந்தரர் தம் தேவாரத்திலும் இத்தலத்தைப் புகழ்ந்து பாடியுள்ளனர். அருணகிரிநாதரும் திருப்புகழில் இத்தலத்தைப் பற்றிக் குறிப்பிடுகிறார். இத்தலத்தில் ஆதிசேடன் வழிபட்டான் என்பது தொன்நம்பிக்கை. நாகதோஷம் நீங்கவும், மகப்பேறு வாய்க்கவும், ராகு, கேது போன்ற சந்தர்ப்ப தோஷங்கள் விலகவும் சிறந்த தலம் என வழிபடுவோரால் நம்பப்படுகிறது.  

## கோயில் அமைப்பு
### மூலவர், இறைவி
நுழைவாயிலை அடுத்து விநாயகர், நந்தி, பலிபீடம் ஆகியவை உள்ளன. அடுத்து ராஜகோபுரம் உள்ளது. மூலவராக லிங்கத்திருமேனியாக சேசபுரீஸ்வரர் உள்ளார். மூலவருக்கு முன்பாக வலது புறம் விநாயகர், இடது புறம் சுப்பிரமணியர் உள்ளனர். மூலவர் சன்னதியை அடுத்து தனியாக வண்டார்குழலி சன்னதி உள்ளது.  

### சட்டைநாதர் சன்னதி
மூலவர் விமானத்தின்கீழ் சட்டைநாதர் உள்ளார். இதற்குப் பீடம் மலை ஈஸ்வரர் கோயிலில உள்ளது. இக்கோயில் விமானம் வட்டமானதாகும். விமானத்தின் கிழக்குப் புறத்தில் உள்ள சிறிய கோயிலில் சுதையால் செய்யப்பட்ட சட்டை நாதர் உருவம் தெற்கு நோக்கிய நிலையில் உள்ளது.  

### மலைஈஸ்வரர் கோயில்
கருவறையை அடுத்து தெற்கில் மலைஈஸ்வரர் சன்னதி உள்ளது. இதற்குப் படிக்கட்டுகள் உள்ளன. இதன் வழியாக ஏறிச்சென்றால் பாம்புரநாதர் கருவறை விமானத்திற்கு வர முடியும்.  

### வழிபட்டோர்
அனந்தன், வாசுகி, தட்சன், கார்க்கோடகன், சங்கபாலன், குளிகன், பத்மன், மகாபத்மன் ஆகிய எட்டு மகா நாகங்கள் மற்றும் நாகராஜரான ஆதிசேடன்.
# எங்க வீட்டுப் பெண்


**எங்க வீட்டுப் பெண்** (*Enga Veettu Penn*) 1965 ஆம் ஆண்டு அக்டோபர் மாதம் 23 ஆம் தேதியன்று தீபாவளி நாளில் வெளிவந்த தமிழ்த் திரைப்படமாகும். சாணக்யா இயக்கத்தில் வெளிவந்த இத்திரைப்படத்தில் ஏ. வி. எம். ராஜன், விஜய நிர்மலா, வசந்தா மற்றும் பலரும் நடித்திருந்தனர். கே.வி. மகாதேவன் படத்திற்கு இசையமைத்தார்.
# தி கிரேட் மைண்ட் சேலஞ்சு, ஐ.பி.எம்

**தி கிரேட் மைண்ட் சேலஞ்சு (The Great Mind Challenge)** ஒவ்வொரு ஆண்டும் தேசிய அளவில் நடைபெறும் மென்பொருள் தொழினுட்பப் போட்டி ஆகும். பொறியியல் மாணவர்களுக்கான இப்போட்டி தற்போது இந்தியாவில் மட்டுமே நடைபெறுகிறது. இப்போட்டி 2003 ஆம் ஆண்டு தொடங்கி 2012 ஆம் ஆண்டு வரை தொடர்ந்து நடைபெற்றுள்ளது. இந்தியாவிலேயே அதிக மாணவர்கள் கலந்து கொண்ட போட்டி என்பதால், 2010 ஆம் ஆண்டில் லிம்கா சாதனைப் புத்தகத்தில் இடம்பெற்றுள்ளது.  

## வரலாறு
பன்னாட்டுத் கணித் தொழினுட்ப வளர்ச்சியிலும், தகவற் தொழினுட்பத்திலும் முன்னிலை வகிக்கும் ஐ.பி.எம் நிறுவனம் நடத்துகிறது. மாணவர்களைத் தொழினுட்ப வளர்ச்சியில் முன்னேற்றவும், கல்வி நிறுவனங்களுக்கு இற்றைப்படுத்தப்பட்ட மென்மங்களை வழங்கவும் இப்போட்டியை 2003 ஆம் ஆண்டு தொடங்கியது.  

இவ்வமைப்பு இணைய வலைவாசலின் வழியாக மென்பொருள்களின் தரவிறக்கம், பயிற்சி தொடர்பான ஆக்கங்கள் ஆகியவற்றை இலவசமாக வழங்குகிறது. ஐ.பி.எம் நிறுவனம் கல்லூரிப் பாடத்திட்டங்களுக்கு ஏற்ப வளங்களை வழங்கி, மாணவர்களின் கற்றல் திறனை மேம்படுத்துகிறது.  
பல்லாயிரக்கணக்கான ,மாணவர்களின் தகவற் தொழினுட்ப மாணவர்களுக்கு தகவற் தொழினுட்பத்தை சிறந்த முறையில் கற்பிக்கவே தி கிரேட் மைண்ட் சேலஞ்சு என்னும் இத்திட்டம் துவங்கப்பட்டது. ஒவ்வோர் ஆண்டும் இப்போட்டியில் பங்கேற்கும் மாணவர்களின் எண்ணிக்கை அதிகரிப்பதாகத் தகவல்கள் தெரிவிக்கின்றன.  

## விவரம்
ஒரே கல்லூரியில் படிக்கும் மாணவர்கள் குழுக்களாய் இணைந்து பங்கேற்க வேண்டும். மெய்ச் சூழல் சிக்கல்களுக்குத் தீர்வு காணும் மாணவர்களை நோக்கியே இத்திட்டம் உருவாக்கப்படுகிறது. இப்போட்டியில் பங்கேற்பவர்கள் கட்டாயம் ஐ.பி.எம் தயாரித்த மென்பொருள்களை மட்டுமே பயன்படுத்த வேண்டும் என்பது கட்டாய விதி. ஒவ்வொரு குழுவிலும் அதிக பட்சமாக நான்கு மாணவர்கள் கலந்து கொள்ளலாம்.  

இப்போட்டியில் கலந்து கொள்ள விரும்பும் மாணவர்கள் இப்போட்டிக்கான வலைதளத்தில் பதிவு செய்துகொள்ள வேண்டும். இரு பிரிவுகளாக நடத்தப்படும் இப்போட்டியில் முதற்பிரிவு, அரையிறுதிப் போட்டிக்கானது. வெவ்வேறு ஆண்டுகளில் பயிலும் மாணவர்கள் கலந்து கொள்ளலாம். இதன் முதற்பக்கத்தில் தரமான மென்பொருளுக்கான மென்பொருள் தேவைப்பாடுகளின் குறிப்பை சமர்ப்பிக்க வேண்டும்.  
மற்றோர் பகுதியில், தொழினுட்பம், எக்சு.எம்.எல் பயன்பாடு, உருவாக்கப் பயன்படுத்தும் கருவிகள் ஆகியவற்றின் அடிப்படையில் மதிப்பெண் வழங்கப்படும். உள்ளூர் மொழிகளுக்கான ஆதரவு, வெவ்வேறு கணினிகளில் பயன்படுத்தும் வசதி ஆகியவையும் கணக்கிலெடுத்துக் கொள்ளப்படுகின்றன. சிறப்பான 300 திட்டங்களைச் சமர்ப்பித்தவர்கள் நேருக்கு நேர் சந்திப்பிற்கு அழைக்கப்படுவர். இந்நிகழ்விற்கு குழுவின் அனைத்து உறுப்பினர்களும் கலந்து கொள்ள வேண்டும். வல்லுனர்கள் நிரல்வரிகளின் தன்மையை சோதிப்பார்கள். சிறந்த மூன்று திட்டங்களாகத் தேர்ந்தெடுக்கப்படுபவை ஐ. பி. எம் நிறுவனத்தின் பிரபலத் திட்டங்களின் அறையில் சேமிக்கப்படுகின்றன. சிறந்த 20 திட்டக் குழுக்களுக்கு பரிசுகள் வழங்கப்படும். இப்போட்டி முடியும்வரையிலான அனைத்து விதமான உதவிகளும் இணைய வழியில் வழங்கப்படுகின்றன. இந்தியாவில் இணையவழிக் கல்வித் திட்டங்களில் இதுவே பெரியதும் ஆகும்.
# உலக சோசலிச வலைதளம்



**உலக சோசலிச வலைதளம் (World Socialist Web Site)** (சுருக்கம்:WSWS), நான்காம் அகிலத்துக்கான அனைத்துலகக் குழுவின் இணைய செய்தி மற்றும் தகவல் தளம் ஆகும். உலகளவிலான முக்கியத் தலைப்புகள் தொடர்பான செய்திகளை இத்தளம் வெளியிடுகிறது. தினசரி செய்திகளில் அரசியல், வரலாறு, அறிவியல் தொடர்பான செய்திகள் வெளியாகின்றன. கலை, இலக்கியம், இசை தொடர்பான கட்டுரைகளும், கருத்துகளும் பதியப்படுகின்றன. உழைப்பாளர் உரிமை, சமூக ஏற்றத்தாழ்வு நிலை குறித்த செய்திகள் வழங்குவதால், ஐக்கிய அமெரிக்காவில் நன்கறியப்படும் தளம் இது. அரபி, சீனம், ஆங்கிலம், பிரெஞ்சு, இடாய்ச்சு, இந்தோனேசியம், இத்தாலியம், பாரசீகம், போலியம், போர்த்துகேயம், ரோமானியம், உருசியம், செர்போ-குரோட்டியம், சிங்களம், எசுப்பானியம், தமிழ், துருக்கியம் அகிய மொழிகளில் செய்திகளை வெளியிடுகிறது.
# இமாச்சலப் பிரதேச சட்டசபைத் தேர்தல் முடிவுகள், 2012


## இமாச்சலப் பிரதேச தேர்தலின் முடிவுகள் - 2012

| 1 | '''இந்திய தேசிய காங்கிரஸ் | **36** |
| --- | --- | --- |
| 2 | '''பாஜக | **26** |
| 3 | '''இதர கட்சிகள் | **6** |
| '''மொத்தம் | **68** | } |